

|  |
| --- |
| R E P U B L I K A H R V A T S K APRIMORSKO – GORANSKA ŽUPANIJAOPĆINA PUNAT |
| **Povjerenstvo za provedbu natječaja**  |
| KLASA: 112-02/17-01/3 |
| URBROJ: 2142-02-03/2-17-3 |
| Punat, 24. travnja 2017. godine |

Na temelju članka 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08 i 61/11) Povjerenstvo za provedbu natječaja objavljuje

**OBAVIJEST**

**u vezi provedbe natječaja za prijam u službu u Jedinstveni upravni odjel Općine Punat**

U „Narodnim novinama“ broj 39/17 od 21. travnja 2017. godine objavljen je Natječaj za prijam u službu u Jedinstveni upravni odjel Općine Punat za radno mjesto referent-komunalni redar (1 izvršitelj/izvršiteljica), na neodređeno vrijeme, uz probni rad od tri mjeseca.

Prijave na Natječaj podnose se u roku od 15 (petnaest) dana od dana objave Natječaja u „Narodnim novinama“.

1. **OPIS POSLOVA**

Komunalni redar obavlja sljedeće poslove:

* obavlja nadzor nad provedbom komunalnog reda,
* nalaže fizičkim i pravnim osobama radnje u svrhu održavanja komunalog reda, nalaže uklanjanje predmeta, objekata ili uređaja koji su postavljeni bez odobrenja Općine, izdaje obvezne prekršajne naloge te vrši nadzor nad odlaganjem otpada suprotan Zakonu o održivom gospodarenju otpadom i inspekcijski nadzor nad nerazvrstanim cestama u dijelu određenom Zakonom o cestama,
* postupa sukladno Zakonu o građevinskoj inspekciji,
* vrši naplatu dnevnog zakupa javnih površina te izdaje odobrenja za prekope javnih površina,
* koordinira u obavljanju poslova dezinsekcije, dezinfekcije i deratizacije i zaštite bilja,
* nadzire održavanje i funkcioniranje građevina javne odvodnje,
* nadzire održavanje groblja i drugih javnih površina sukladno Programu održavanja komunalne infrastrukture,
* vodi upravni postupak i donosi rješenja u upravnim stvarima iz svoje nadležnosti,
* u skladu sa zakonom obavlja i druge poslove po nalogu voditelja Odsjeka i pročelnika.
1. **PODACI O PLAĆI**

Osnovnu bruto plaću čini umnožak koeficijenta radnog mjesta (1,40) i osnovice koja iznosi 5.108,84 kune, uvećano za 0,5% za svaku navršenu godinu radnog staža.

1. **PROVJERA ZNANJA I SPOSOBNOSTI**

Provjera znanja i sposobnosti sastoji se od:

1. pisanog testiranja,
2. intervjua s kandidatima koji su ostvarili najmanje 50% ukupnog broja bodova na pisanom testiranju.

Pisana provjera znanja sastoji se od dva dijela (općeg i posebnog) i za svaki dio provjere kandidatima se dodjeljuje broj bodova od 1 do 10. Intervju se provodi s kandidatima koji su ostvarili najmanje 50% bodova iz svakog dijela provjere.

Kandidati su obvezni pristupiti prethodnoj provjeri znanja i sposobnosti putem pisanog testiranja i intervjua. Ako kandidat ne pristupi testiranju smatra se da je povukao prijavu na Natječaj.

Vrijeme održavanja prethodne provjere znanja i sposobnosti kandidata bit će objavljeno na web stranici Općine Punat [www.punat.hr](http://www.punat.hr), i na oglasnoj ploči Općine Punat, najkasnije 5 (pet) dana prije održavanja provjere.

Pravni izvori za pripremanje kandidata za testiranje:

OPĆI DIO

1. *Zakon o lokalnoj i područnoj (regionalnoj) samoupravi* („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 i 137/15);
2. *Zakon o općem upravnom postupku* („Narodne novine“ broj 47/09)
3. *Zakon o službenicima i namještenicima u lokalnoj i područnoj (regionalnoj) samoupravi* („Narodne novine“ broj 86/08 i 61/11)

POSEBNI DIO

1. *Zakon o komunalnom gospodarstvu* („Narodne novine“ broj 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14 i 36/15)
2. *Zakon o građevinskoj inspekciji* („Narodne novine“ broj 153/13 – članci 42. do 61.)
3. *Zakon o održivom gospodarenju otpadom* („Narodne novine“ broj 94/13 – članci koji se odnose na obveze komunalnog redara)
4. *Odluka o komunalnom redu* („Službene novine Primorsko-goranske županije“ broj 20/08, 25/09 i 6/13);
5. *Odluka o nerazvrstanim cestama* („Službene novine Primorsko-goranske županije“ broj 12/12)

POVJERENSTVO ZA PROVEDBU NATJEČAJA